NYTimes.com kirjutab sellest, et õppetoetuse taotluse - Free Application for Federal Student Aid aka FAFSA - täitmiseks peaks täitjal ilmselt juba enne õppima asumist mingi diplom taskus olema sest kuuel leheküljel ligi sajale küsimusele vastamine on justkui üle jõu käiv ülesanne. Barack Obama administratsioon on lubanud vormi lihtsamaks teha aga kardetakse juba seda, et osariigid hakkavad sellisel juhul eraldi vormidel lisainformatsiooni uurima. Pakutud on ka seda varianti, et kohalik maksuamet võiks taotleja loal andmeid jagada jne. Hunnik jama igal juhul. Kogu asja point on muidugi selles, et teada saada, et kas sa saaksid ikka ise oma õpingute eest maksta - näiteks ühte oma pere kolmest autost müües vmt.    FAFSA ametlikku vormi praegu käimasolevaks õppeaastaks saab vaadata siit.    Vorm on tõesti pikk ja olenevalt soost tuleb vastata ka erinevatele küsimustele. Näiteks on meeste puhul vanuses 18 - 25 kohustuslik liitumine  Selective Service sõjaväelise värbamisprogrammiga.    Samuti mõjutab osades osariikides abikõlbulikkust see, millise haridustaseme on omandanud sinu vanemad ja muidugi tuleb selle kohta aru anda. Eks ole.    Ma suisa armastan selle küsimuse sõnastust: